21 יום לאחר שנחתו בכדור הארץ, ה-100 ממשיכים להתמודד עם עוד ועוד התקפות מאויב לא ידוע. אוקטביה נעדרת מאז השריפה. וולס מנסה לשמור על המורל, בזמן שבלאמי מנסה למצוא את אחותו. ה-100 מוצאים ילדה ילידת כדור הארץ, סשה וולגרוב, ומחזיקים בה כבת ערובה. סשה אומרת להם שהם נחתו במדינת וירג'יניה לשעבר, ושיש אנשים מהמושבה שהגיעו לפני ה-100. בלאמי מאמין שהאנשים של סשה הם אלה שאחראים להיעלמותה של אוקטביה ודורש מסשה לגלות לו את מיקומם. וולס וסשה מתקרבים, וסשה עוזרת לוולס למצוא אוכל למתיישבים ששרדו.
בחלל, האנשים במושבה נאבקים להיכנס לחלליות הנחיתה עקב התקלקלות מערכות תמיכת החיים של תחנת החלל; חבריהם של וולס וקלארק, גלאס ולוק, הם בין האנשים הנואשים להגיע לכדור הארץ. אולם, הם מוצאים את עצמם נתונים לרחמיו של יועץ מנהיג המושבה רודס, שמוכן להרוג בשביל להגיע לאחת מחלליות הנחיתה.
סשה מובילה את קלארק ובלאמי אל מושבה מתחת להריסות של הר ווד'ר, לאחר שמקס ואנשיו הצילו אותם מקבוצת בוגדים. הבוגדים הללו הם האחראיים להתקפות על ה-100. מקס ואנשיו מבטיחים שהם ימשיכו לעזור ל-100, ויספקו תמיכה נוספת לאחר ששאר המושבה תגיע. בנקודה הזאת, הם רואים את חלליות הנחיתה נופלות מהשמים.
וולס בסופו של דבר מבין שיש משהו מוכר בבלאמי ואוקטביה: בסופו של דבר, הוא מגלה שאימם הייתה מלינדה בלייק, האישה שאביו אהב לפני שנשא לאישה את אימו של וולס למען הקריירה שלו. התגלית הזאת מובילה את וולס ובלאמי להבין שהם חצי אחים.
ה-100- שיבה הביתה.
אחרי שחלליות הנחיתה התרסקו, קלארק, וולס ובלאמי מובילים צוות חילוץ אל אתר ההתרסקות, כך שוולס וקלארק יפגשו שוב את גלאס ולוק. קלארק תוהה אם כדאי לה לעזוב את המחנה כדי למצוא את הוריה. מנהיג המושבה, עדיין בתרדמת, נשאר לכוד במושבה מעל כדור הארץ. יועץ מנהיג המושבה רודס משתלט על הקהילה בכדור הארץ, ומתכנן להכריח את לוק לירות בבלאמי, כאזהרה לכל מי שחושב על לאתגר אותו.
עם עזרתה של סשה, וולס וקלארק בורחים עם בלאמי הנפגע. בנוסף, גלאס ולוק נמלטים מהמחנה כדי לברוח מיועץ מנהיג המושבה רודס. אחד מאנשיו של רודס הורג את סשה כשהיא מנסה להשיג עוד משאבים. רודס מתכנן לתקוף את הר ווד'ר כדי לתפוס מחדש את בלאמי, וולס וקלארק. בזמן שאנשי הר ווד'ר מתכוננים להתקפתו של רודס, חלק מהמתיישבים מורדים ומצטרפים אליהם נגד רודס. קלארק, וולס ובלאמי נתפסים בתחילת הקרב, אבל קבוצה של ילידי כדור הארץ מביסים ותופסים את רודס לפני שהוא יכול להוציא את בלאמי להורג. מאוחר יותר, עוד מתיישבים מחלליות נחיתה מגיעים, ואחד מהמגיעים מיידע את וולס שאביו היה עדיין בתרדמת, רק עם שעות חמצן אחדות נותרות כשספינת הנחיתה שלהם עזבה.
לפני ההלויה של סשה, קלארק פוגשת מחדש את הוריה בהר ווד'ר. היא מתפייסת עם וולס אבל לא תמשיך עם מערכת היחסים הקודמת שלהם מפני שהיא בקשר רומנטי עם בלאמי.
ה-100- מרד.
ספר רביעי, מרד, יצא לאור ב-6 בדצמבר 2016. חודש לאחר הספר הקודם, בלאמי מתחיל להראות סימנים של מה שקלארק חושבת שהיא פרנויה, כשהוא נהיה אובססיבי עם פרטים קטנים ביער. אולם, קבוצה של אנשים שקוראים לעצמם "מגינים" פולשים למחנה שלהם וחוטפים כמה מהתושבים, כולל וולס, גלאס ואוקטביה. כשקלארק ובלאמי מארגנים קבוצת חילוץ כדי להביס את האויב החדש שלהם, מערכת היחסים עומדת למבחן האולטימטיבי כשבלאמי לא חושב שקלארק סומכת עליו.
בסופו של דבר, צוות החילוץ והשבויים מצליחים להביס את המגינים בעבודת צוות ולאחר מכן, קלארק ובלאמי משלימים ועם ברכת הוריה, הוא מבקש ממנה להתחתן איתו.
ביקורות.
"Publishers Weekly" הגיב כי "הכישרון של מורגן לדרמה שהיה ב-100 עלול להרגיש כפוי, אבל קל להימשך אליו".
בנוסף, "Booklist" הגיבו ש"ה-100 סדרה אפלה ומרתק", המשלבת מדע בדיוני, רומנטיקה, וצדדים אפלים של דמויות בקו עלילה סוחף ברובו."
"kirkus reviews" הגיבו שהספר "יום 21" הוא "בקצב מהיר יותר" מהספר הקודם.
סדרת הטלוויזיה.
ב-9 במאי 2013, רשת הטלוויזיה CW הודיעה כי הפרק הראשון (הפיילוט) הוזמן רשמית לעונת סדרת הטלוויזיה האמריקאית 2013–2014. הסדרה פותחה על ידי ג'ייסון רוטנברג, והוקרנה בבכורה ב-19 במרץ 2014. העונה השביעית והאחרונה כללה 16 פרקים, והוקרנה בבכורה ב-20 במאי 2020. התוכנית הסתיימה עם סך של 100 פרקים בכל שבע העונות.
באוקטובר 2019 אושר שרוטנברג פיתח לסדרת 100 סדרת המשך בשם פריקוול (prequel) של The CW. נמסר כי הוזמן פרק ראשון, שישודר כפרק בעונה השביעית והאחרונה של ה-100. סדרת הפריקוול אמורה להציג את האירועים 97 שנים לפני הסדרה המקורית, החל באפוקליפסה הגרעינית שמחק כמעט את כל החיים על פני כדור הארץ.
מרצדס-בנץ W110
מרצדס-בנץ W110 (בגרמנית: Mercedes-Benz W110) היא מכונית סלון בעלת 4 דלתות מסדרת "Ponton-Mercedes", אשר יוצרה על ידי יצרנית הרכב הגרמנית מרצדס-בנץ בין השנים 1961–1968.
יוצרו 628,282 יחידות.
סוס מיניאטורי
סוס מיניאטורי הוא סוס שגופו נמוך במיוחד. סוסים מיניאטוריים שכיחים ביותר במדינות אירופה ואמריקה. ובדרך כלל גובהם בין שמונים ושישה לבין תשעים ושבעה סנטימטרים, תלוי במין המסוים. בדרך כלל מגדלים את הסוסים המיניאטוריים כחיות מחמד. למרות העובדה שהם עדיין מתנהגים בדומה לסוס הבית ויש להתייחס אליהם כאל סוס רגיל, גם אם הם משמשים כחיית מחמד. לעיתים רחוקות משתמשים בסוסים המיניאטוריים בדומה לכלבי נחייה. הסוסים המיניאטוריים לעיתים מאומנים לנהיגה ולזריזות, כיוון שבמופעי סוסים הם שכיחים במיוחד.
היסטוריה.
הסוסים המיניאטוריים נראו לראשונה באירופה במאה ה-17, ובסוף המאה ה-18, נחשבו לחיות מחמד המיועדות למעמד הגבוה בלבד.
הסוס המיניאטורי הדרום אפריקני נראה לראשונה באפריקה, וסוסים אלו ססגוניים ביותר. חלקם דומים לסוסים ערביים זעירים, ואילו אחרים דומים לסוסים בלגיים.
האדם הראשון אשר גידל סוסים מיניאטוריים בדרום אפריקה היה וויננד דה ווט אשר התחיל בפרויקט בשנת 1945 בלינדלי, דרום אפריקה. הוא עודד אנשים רבים אחרים להחיל לגדל גם הם סוסים מיניאטוריים, ורובם השתמשו בסוס המיניאטורי הערבי בפרויקטים שלהם. בשנת 1989 הכירה התאחדות החיות הלאומית בסוס המיניאטורי כגזע עצמאי.
ישנם כ-700 סוסים מיניאטוריים רשומים בדרום אפריקה.
שימושים.
יישנן הזדמנויות רבות למופעי סוסים אשר מוצעות על ידי ארגונים ברחבי העולם. מוצעים שיעורים רבים, כולל, נהיגה, תחפושות, שיעורי מכשולים או שבילים, וראווה. אף על פי שניתן לאמן סוסים מיניאטוריים לשהות בחלל הבית, הם עדיין סוסים רגילים ויהיו בריאים יותר כאשר יהיה מותר להם לחיות בחוץ (עם חדר מתאים) כשאינם שוהים עם בני אדם.
סוסים מיניאטוריים משמשים הן כחיות מחמד לילדים והן כסוסי נחייה לבעלי מוגבלויות ובעיקר לאנשים בעלי לקות ראייה או עוורים, מכיוון שהם בדרך כלל מאיימים פחות מסוסים בגודל מלא, אך יש להם תכונות אף של כלבי נחייה.
רפי רוזליס הקים בישראל חוות טיפולים באמצעות סוסים מיניאטוריים בתחילת שנות האלפיים. בחווה זו טופלו כ-100 ילדים בעלי מוגבלויות שונות על פי תוכנית טיפולית מיוחדת ומותאמת. באוקטובר 2018, עלתה החווה באש והסוסים נשרפו.
מאפיינים ורישום.
בארצות הברית קיימות שתי אגודות לסוסים מיניאטורים. האגודה האמריקאית לסוסים מיניאטורים (AMHA) ומשרד הרישום האמריקני לסוסים מיניאטורים (AMHR). האגודה האמריקאית לסוסים מיניאטוריים נוסדה בשנת 1978 והוקדשה להגדרת הסוס המיניאטורי כזן סוסים מובהק. רבים מהארגונים הבינלאומיים כולל מיני מועדונים בקנדה ובכמה מדינות באירופה, קשורים לארגון זה. משרד הרישום האמריקני לסוסים מיניאטורים הוא למעשה מחלקה של מועדון הפוני שטלנד האמריקני והוכרז כמשרד נפרד בשנת 1972. ברחבי העולם ישנם עשרות מועדונים וארגוני סוסים מיניאטורים. ארגונים מסוימים שמים דגש על גידול סוסים מיניאטורים בעלי מאפייני סוסים, ואילו אחרים מעדיפים לשמור על מאפייני הפוני. בנוסף לארגונים אשר מיועדים לסוסים מיניאטוריים באופן כללי, קיימים גם ארגונים אשר מיועדים לגזע מסוים, כמו סוס הפלאבלה.
במשרד הרישום האמריקאי לסוסים מיניאטורים, גובה הסוסים המיניאטורים אינו עולה על 38 אינץ'. ישנן שתי חלוקות במשרד הרישום האמריקאי לסוסים מיניאטורים: חלוקה א', לסוסים בגודל 86 סנטימטרים ומטה, חלוקה ב' לסוסים בגודל 86–97 סנטימטרים.
משרד הרישום האמריקאית לסוסים מיניאטורים דורש שגובה הסוסים יעמוד מתחת ל-86 סנטימטרים.
סוסים מיניאטורים עם כל צבע עיניים שהוא, כל צבע פרווה שהוא ועם כל צורה של כתמים לבנים כלשהם רשאים להירשם. הסטנדרטים של האגודה האמריקאית לסוסים מיניאטוריים קובעים שאם בן אדם רואה תמונה של סוס מיניאטורי, בלי שום אמצעי מדידה, הסוס יהיה זהה במאפייניו, בהתנהגותו, ובמראהו, לסוס בגודל מלא. על פי משרד הרישום האמריקאי, על סוס מיניאטורי להיות סוס קטן, ממושמע, ומאוזן, ועליו לתת את הרושם של עוצמה, זריזות, וערנות. עליו להיות להוט, וידידותי, אך לא שברירי.